น้องเป็นเด็กผู้หญิง อายุได้2ขวบ9เดือนแล้วค่ะ ตอนอยู่บ้านน้องเป็นเด็กร่าเริงค่ะ ชอบไปโรงเรียน ตอนอยู่บ้านแม่จะคอยเล่นด้วยตลอด มีปัญหาอยากปรึกษาค่ะพฤติกรรมเหล่านี้จะมีผลเสียต่อน้องไหมค่ะ และมีวิธีปรับพฤติกรรมอย่างไรค่ะ 1.น้องไม่ชอบออกไปเล่นกับเด็กคนอื่นแถวบ้าน ไม่ชอบออกบ้านไปเจอคนอื่น 2.เวลามีคนมาที่บ้านไม่ว่าจะเป็นเด็กหรือผู้ใหญ่น้องมักจะไม่ชอบอยู่ด้วยหรือเล่นด้วย (แต่น้องชอบออกไปเที่ยวตามห้างสรรพสินค้า หรือสถานที่เที่ยวต่างๆ)
สวัสดีค่ะ ในเด็กอายุนี้ ควรมีพัฒนาการทางสังคมเช่น แสดงความรักต่อเพื่อนโดยไม่ต้องถูกกระตุ้นหรือบอก เรียนรู้จะเล่นหรือแชร์ของกับผู้อื่น แสดงความวิตกกังวลเมื่อเห็นเพื่อนร้องไห้ เป็นต้นการที่เด็กกลัว ไม่ชอบเข้าสังคมนั้นอาจเกิดจาก ภาวะออทิสติก พัฒนาการช้าหรือไม่สมวัย มีการได้ยินหรือการพูดที่ไม่เป็นปกติ หรือเป็นโรคทางจิตเภทในวัยเด็กออทิสติกคือ ภาวะระบบประสาททำงานซับซ้อน ผู้ที่เป็นออทิสติกจะมีความสามารถเกี่ยวกับการปฏิสัมพันธ์กับผู้คนในสังคมน้อยกว่าปกติ มักมีพฤติกรรมทำอะไรเหมือนเดิมซ้ำ ๆ เช่น โยนของไปมา สะบัดมือซ้ำ ๆ หรือชอบพูดเลียนแบบ ไม่ยอมสบตาคน ไม่เล่นหรือแบ่งปันของเล่นกับเด็กอื่น รวมทั้งไม่รู้วิธีเล่นกับผู้อื่นและไม่เข้าใจอารมณ์ความรู้สึกของผู้ที่คุยด้วย โดยจะเริ่มปรากฏอาการในช่วง 1-3 ขวบแนะนำพบกุมารแพทย์เพื่อตรวจร่างกายและสภาพจิตรวมถึงพัฒนาการทุกด้านอย่างละเอียดอีกครั้งค่ะควรกระตุ้นพัฒนาการตามวัยอย่างเหมาะสม เช่น สนับสนุนให้เด็กเล่นกับเด็กคนอื่น ๆ หรือญาติๆเพื่อพัฒนาทักษะทางสังคม พยายามให้เด็กใช้คำพูดสื่อสารออกมามากขึ้นอ่านเพิ่มเติม